stanford-oval/wikipedia huggingface dataset:
Pasi Tuominen
Ura

Pasi Tuominen on Porin Ässien kasvatti, joka pelasi ensimmäiset SM-liigaottelunsa kaudella 1993–1994, tehden kuudessa ottelussa kaksi syöttöpistettä. Tuominen pelasi Ässien riveissä aina vuoteen 1997 saakka, kunnes siirtyi kesken kauden 1996–1997 hakemaan nostetta uralleen Tampereelta ja Tapparasta. Tapparassa mies pelasi vuosituhannen vaihteeseen saakka, mutta ei saanut itsestään missään vaiheessa parastaan irti. Parhaimmalla Tappara-kaudellaan pisteitä kertyi 21.
Kaudeksi 2000–2001 SaiPa osoitti kiinnostuksensa Tuomiseen ja sai hänet joukkueeseensa. Kausi sujui Tuomiselta hienosti hänen tehtyään 47 ottelussa 29 tehopistettä. SaiPa tarjosi maalinsylkijälle jatkosopimuksen, jonka Tuominen allekirjoitti. Tuomiselle luvattiin kaudeksi 2001–2002 yhä suurempaa roolia lappeenrantalaisjoukkueessa, mutta samaisella kaudella mies oli enää kuin varjo entisestään. Loukkaantumiset vaivasivat kautta ja 32 ottelussa tehopisteitä syntyi vain kahdeksan. SaiPa päätti myydä Tuomisen pois ja Jokerit kiinnostui miehestä. Hän ehti pelata Jokereissa 22 ottelua ja niissä syntyi yhteensä kuusi tehopinnaa, mutta Tuominen oli tärkeässä roolissa nelosketjun puolustavana keskushyökkääjänä Jokerien voittaessa Suomen mestaruuden.
Monien vuosien jälkeen Tuominen palasi Poriin kaudeksi 2002–2003 hakemaan jälleen uutta nostetta ailahtelevalle uralleen. Kaudet 2002–2003 ja 2003–2004 olivat Tuomiselta odotuksiin nähden heikohkoja, kunnes 2004–2005 alkoi tapahtua. Tuominen sai ketjuunsa sentteriksi NHL-työsulkupelaaja Jason Williamsin ja hänen siivellään "Patu" teki vihdoin huippupisteet (42). Pistetehtailu herätti kiinnostuksen myös Ruotsissa, jonne Tuomisen matka veikin upean kauden jälkeen. Osoitteena oli Modo. Puolitoista kohtalaista kautta riittivät Tuomiselle ja tämän jälkeen kesken kauden 2006–07 suuntana oli Sveitsi ja Fribourg-Gottéron. Viidessätoista ottelussa syntyi kymmenen tehopistettä.
Kaudeksi 2007–2008 Tuominen päätti palata jälleen kotisuomeen joukkueenaan tällä kertaa HPK. Ennen siirtorajan umpeutumista HPK kauppasi Tuomisen Espoo Bluesiin, jossa hän kiekkoili loppukauden. Kaudet 2008–09 ja 2009–10 hän pelasi National League B:n EHC Baselissa sekä kauden 2010–11 AL-Bank Ligaenin EfB Ishockeyssa. Kaudet 2011–12 ja 2012–13 Tuominen kiekkoili Suomi-sarjan HC Satakunnassa.
Rabbit Hole – takaisin elämään

| Rabbit Hole – takaisin elämään> Rabbit Hole |
| --- | --- |

Ohjaaja:  John Cameron Mitchell
Käsikirjoittaja:  David Lindsay-Abaire
Perustuu:  David Lindsay-Abairen näytelmään Rabbit Hole
Tuottaja:  Nicole Kidman Leslie Urdang Gigi Pritzker Per Saari Dean Vanech
Säveltäjä:  Anton Sanko
Kuvaaja:  Frank G. DeMarco
Leikkaaja:  Joe Klotz
Pukusuunnittelija:  Ann Roth
Pääosat:  Nicole Kidman Aaron Eckhart Dianne Wiest Miles Teller Tammy Blanchard Sandra Oh
Valmistustiedot
Valmistusmaa:  Yhdysvallat
Tuotantoyhtiö:  Lionsgate
Levittäjä:  Lionsgate Netflix
Ensi-ilta:  17. joulukuuta 2010
Kesto:  91 minuuttia
Alkuperäiskieli:  englanti
Budjetti:  5 000 000 dollaria
Tuotto:  5 129 058 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Rabbit Hole – takaisin elämään (Rabbit Hole) on vuonna 2010 ensi-iltansa saanut John Cameron Mitchellin ohjaama draamaelokuva. Elokuva perustuu David Lindsay-Abairen näytelmään Rabbit Hole vuodelta 2005, joka kertoo pariskunnasta, joka yrittää toipua nuoren lapsensa kuolemasta. Pääosissa ovat Nicole Kidman ja Aaron Eckhart. Elokuvan ensi-ilta oli Toronton elokuvajuhlilla 2010.
Kriitikot ylistivät Kidmanin roolisuoritusta ja hän saikin Oscar, Golden Globe ja SAG-ehdokkuudet parhaasta naispääosasta.
Näyttelijät

| 0 | 1 | 2 |
| --- | --- | --- |
|  Nicole Kidman  | … |  Becca Corbett   |
|  Aaron Eckhart  | … |  Howie Corbett   |
|  Dianne Wiest  | … |  Nat, Beccan äiti   |
|  Tammy Blanchard  | … |  Izzy, Beccan sisko   |
|  Miles Teller  | … |  Jason   |
|  Sandra Oh  | … |  Gabby   |
|  Patricia Kalember  | … |  Peg   |
|  Mike Doyle  | … |  Craig   |
|  Jon Tenney  | … |  Rick   |
|  Stephen Mailer  | … |  Kevin   |
|  Giancarlo Esposito  | … |  Auggie   |
|  Rob Campbell  | … |  Bob   |
Aiheesta muualla

Rabbit Hole – takaisin elämään Internet Movie Databasessa (englanniksi)
Patrick Mills

| Patrick Mills |
| --- | --- |

Henkilötiedot
Koko nimi:  Patrick Sammie Mills
Syntynyt: 11. elokuuta 1988 (ikä 36) Canberra, Australia
Kansalaisuus:   Australia
Koripalloilija
Pelipaikka:  Pelintekijä
Pituus:  183 cm
Paino:  83 kg
Sarja:  NBA
NBA-varaus:  55. varaus 2009 (Portland Trail Blazers)
Pelaajaura
Yliopistojoukkueet
2007–2009:  Saint Mary
Seurajoukkueet
2009–2011 2009–2010 2011 2011–2012 2012–2021:  Portland Trail Blazers → Idaho Stampede Melbourne Tigers Xinjiang Flying Tigers San Antonio Spurs
Maajoukkueet
2007–:   Australia
Aiheesta muualla
FIBA
Patrick ”Patty” Sammie Mills (s. 11. elokuuta 1988 Canberra) on australialainen koripalloilija, joka edusti San Antonio Spursia vuosina 2012–2021. Hän pelaa myös Australian koripallomaajoukkueessa.
Vuosina 2007–2009 Mills pelasi yliopistokoripalloa Kaliforniassa Saint Maryn Collegessa, josta Portland Trail Blazers varasi hänet NBA:han vuonna 2009. Lisäksi hän on pelannut Australian ja Kiinan pääsarjoissa. Mills voitti NBA-mestaruuden vuonna 2014.
Ura > Uran alku ( –2007)

Mills aloitti koripallon neljävuotiaana, jolloin hän alkoi pelata vanhempiensa perustamassa koripalloseurassa. Hän nousi suuren yleisön tietoisuuteen vuoden 2005 Australian nuorten olympiafestivaaleilla. Seuraavana vuonna Mills valittiin edustamaan muun maailman joukkuetta Nike Hoop Summitiin, jossa hän teki kahdeksan pistettä. Kotimaassaan hän pelasi nuorten koripallosarjoissa ja hänet valittiin Kaakkois-Australian alle 21-vuotiaiden sarjan vuoden pelaajaksi vuosina 2006 ja 2007.
Ura > Saint Mary (2007–2009)

Vuonna 2007 Mills siirtyi pelaamaan yliopistokoripalloa Saint Maryn collegeen, jonka koripallojoukkueen apuvalmentaja oli hänen australialainen perhetuttunsa. Lisäksi joukkueeseen oltiin värvätty muitakin australialaispelaajia. Ensimmäisenä kautenaan hänet valittiin konferenssin vuoden tulokkaaksi. Mills teki kauden aikana 472 pistettä, joka oli koulun historian paras pistemäärä ensimmäisen vuoden opiskelijalta. Lisäksi hänen pistekeskiarvonsa (14,8) oli joukkueen korkein.
Kaudella 2008–2009 Mills aloitti kaikki ottelunsa edelliskauden tapaan kentältä, kunnes hän mursi kätensä tammikuussa 2009. Hän joutui jättämään yhdeksän ottelua väliin, mutta palasi loppukaudeksi takaisin joukkueeseen. Hänellä oli jälleen joukkueen korkein pistekeskiarvo (18,4), ja hän oli ehdolla parhaalle takamiehelle jaettavaan Bob Cousy Awardiin. Toukokuussa 2009 Mills päätti jättää kaksi viimeistä opiskeluvuottaan Saint Maryssa väliin ja ilmoittautui vuoden 2009 NBA:n varaustilaisuuteen. Tämän myötä hän kävi lukuisien NBA-joukkueiden testattavana. Lopulta Portland Trail Blazers varasi hänet 55:ntenä pelaajana kesän varaustilaisuudessa.
Ura > Portland (2009–2011)

Heinäkuussa 2009 Mills mursi jalkansa, joka jouduttiin leikkaamaan. Tästä huolimatta hän solmi Portlandin kanssa pelaajasopimuksen. Joulukuuhun mennessä Mills oli ehtinyt kuntouttaa jalkansa ja hänet lähetettiin väliaikaisesti Portlandin farmijoukkueeseen, Idaho Stampedeen. Hän pelasi kauden aikana D-liigassa viisi ottelua 25,6 pisteen ottelukohtaisella keskiarvolla. Tammikuussa 2010 Mills debytoi NBA:ssa ottelussa Los Angeles Clippersia vastaan, muttei onnistunut korinteossa. Hän pelasi kauden 2009–2010 aikana lopulta kymmenen NBA-ottelua 2,6 pisteen ottelukohtaisella pistekeskiarvolla.
Kaudella 2010–2011 Millsin peliminuutit lisääntyivät ja hän pelasi keskimäärin 12,2 minuuttia ottelua kohden. Tilastollisesti parhaan pelinsä Portlandin paidassa hän pelasi huhtikuussa 2011, jolloin hän teki 23 pistettä Golden Statea vastaan.
Ura > Australia ja Kiina (2011–2012)

NBA:ssa vietettiin työsulkua kaudella 2011–2012, minkä myötä Mills sai pelaajatarjouksia Euroopasta. Elokuussa 2011 hän päätti kuitenkin siirtyä Australian pääsarjaan, Melbourne Tigersiin. Hän pelasi joukkueessa lopulta yhdeksän ottelua ja siirtyi marraskuussa kiinalaiseen Xinjiang Flying Tigersiin. Siirto sai Australiassa osittain aikaan pahennusta, sillä koripallokannattajat olivat saaneet mielikuvan, että Mills pelaisi seurassa työsulun loppuun asti. Lisäksi Xinjiangin maksama palkka oli moninkertainen Melbournen vastaavaan.
Mills edusti Xinjiangia kahdentoista ottelun ajan tammikuuhun 2012 asti, jolloin seura purki pelaajasopimuksen. Seuran mukaan Mills oli teeskennellyt loukkaantumisen, vaikka magneettikuvien perusteella hänen jalkansa lihas oli revähtänyt. Hän käyttikin tulevat kuukaudet jalkansa kuntouttamiseen, sillä hän pystyi sääntöjen mukaan edustamaan toista seuraa vasta maaliskuun lopulla, jolloin Xinjiangin kausi tulisi päättymään.
Ura > San Antonio (2012–2021)

Maaliskuun 2012 lopulla Mills allekirjoitti pelaajasopimuksen San Antonio Spursin kanssa. Huhtikuussa hän teki Golden State Warriorsia vastaan 34 pistettä. Tämä oli hänen siihenastisen uransa piste-ennätys ja samalla korkein pistemäärä australialaispelaajalta NBA:ssa. Koko loppukauden aikana Mills pelasi runkosarjassa kuusitoista ottelua, joissa hän teki keskimäärin 10,3 pistettä ottelua kohden. Pudotuspeleissä hän pelasi vähemmän ja teki tilastollisesti parhaassa pudotuspeliottelussaan yhdeksän pistettä.
Ennen kauden 2012–2013 alkua Spurs ja Mills solmivat jatkosopimuksen. Hän pelasi kauden aikana 58 ottelua ja pelasi pisteiden valossa kauden parhaan ottelunsa huhtikuussa 2013, jolloin hän teki 23 pistettä Golden Statea vastaan. Mills pelasi pudotuspeleissä yhdeksän ottelua vähäisellä peliajalla, sillä hän pelasi parhaimmillaan vain yli seitsemän minuuttia ottelussa. Kesäkuussa 2013 hän päätti käyttää pelaajasopimuksessa olleen pykälän, jonka myötä hän vietti myös kauden 2013–2014 San Antoniossa. Joukkue eteni kauden päätteeksi NBA:n loppuotteluihin, joissa se kohtasi Miami Heatin. Spurs voitti loppuottelusarjan voitoin 4–1 ja Mills teki mestaruuden ratkaisseessa ottelussa seitsemäntoista pistettä. Ennen Millsiä ja hänen joukkuekaveriaan Aron Baynesia olivat australialaispelaajista voittaneet NBA-mestaruuden vain Luc Longley sekä Andrew Gaze.
Kesällä 2014 Mills teki Spursin kanssa jatkosopimuksen. Hän joutui kuitenkin jättämään välistä alkukauden 2014–2015 otteluita olkapäävamman takia. Kesällä 2017 Mills teki Spursin kanssa neljän vuoden jatkosopimuksen.
Mills edusti Spursia kauden 2020–2021 loppuun saakka. Hänestä tuli joulukuussa 2020 kymmenes Spursissa 600 ottelua pelannut pelaaja.
Ura > Maajoukkueura

Mills edusti maansa juniorimaajoukkueita ja oli mukana vuoden 2007 alle 19-vuotiaiden MM-kilpailuissa. Saman vuoden kesällä hän myös debytoi Australian koripallomaajoukkueessa. Mills valittiin vuoden 2008 olympiaturnaukseen osallistuneeseen joukkueeseen. Hän oli olympialaisissa joukkueen paras korintekijä (14,2) ennen Andrew Bogutia ja Brad Newleya.
Vuonna 2010 Mills osallistui ensimmäistä kertaa MM-kilpailuihin, joissa hän teki keskimäärin 13,8 pistettä ottelua kohden. Hän olikin joukkueensa paras pistemies ennen David Andersenia. Vuonna 2012 Mills oli mukana Australian joukkueessa Lontoon olympiaturnauksessa. Hän teki turnauksessa keskimäärin 21,2 pistettä ottelua kohden ja oli koko kisojen pistetilaston voittaja ennen Yhdysvaltain Kevin Durantia. Mills edusti Australiaa myös vuoden 2016 olympialaisissa, joissa maa sijoittui neljänneksi. Hän oli turnauksen toiseksi paras korintekijä 21,3 pisteen keskiarvollaan.
Vuoden 2019 MM-kilpailuissa Mills oli pistetilaston neljäs 22,3 pisteen ottelukohtaisella keskiarvolla. Australia sijoittui turnauksessa neljännelle sijalle.
Pelityyli

Mills on pelipaikaltaan pelintekijä. Ennen siirtymistään NBA:han hänen pientä kokoaan sekä heittovalintojaan kritisoitiin. Toisaalta Millsin korintekotaitoa ja nopeutta kehuttiin.
Portlandissa Mills tuli yhdessä Rudy Fernándezin kanssa tunnetuksi tekemällä sormistaan silmälasit aina onnistuttuaan kolmen pisteen heitossa. Pian ele levisi joukkuetovereiden ja median keskuuteen, jolloin siitä alettiin käyttää termiä ”three goggles”.
Yksityiselämä

Mills oli perheensä ainoa lapsi ja kasvoi Canberran kaupunkialueella. Hän on etniseltä taustaltaan aboriginaali. Viranomaiset ottivat Millsin aboriginaaliperäisen äidin Yvonnen 2-vuotiaana pois biologisilta vanhemmiltaan.
Vuonna 2010 Mills keräsi yli 40 000 dollaria Australian tulvien hyväksi hyväntekeväisyyskampanjassa.
Tilastot > Runkosarja

| Kausi | Joukkue | Sarja | O | 2p % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009–2010 | Portland | NBA | 10 | 40,0 % | 50,0 % | 57,1 % | 0,1 | 0,1 | 0,2 | 0,5 | 0,4 | – | – | 2,6 | 26 |
| 2010–2011 | Portland | NBA | 64 | 45,1 % | 35,3 % | 76,6 % | 0,3 | 0,5 | 0,8 | 1,7 | 1,0 | 0,4 | 0,0 | 5,5 | 353 |
| 2011–2012 | Melbourne Tigers | NBL | 9 | 49,3 % | 34,8 % | 80,6 % | 0,3 | 2,0 | 2,3 | 5,0 | 2,4 | 0,8 | 0,1 | 18,6 | 167 |
| 2011–2012 | Xinjiang | CBA | 12 | 61,8 % | 49,4 % | 73,9 % | 0,9 | 2,9 | 3,8 | 3,8 | 2,7 | 2,3 | 0,1 | 26,5 | 318 |
| 2011–2012 | San Antonio | NBA | 16 | 52,7 % | 42,9 % | 100,0 % | 0,3 | 1,5 | 1,8 | 2,4 | 1,6 | 0,6 | 0,1 | 10,3 | 165 |
| 2012–2013 | San Antonio | NBA | 58 | 55,0 % | 40,0 % | 84,2 % | 0,2 | 0,7 | 0,9 | 1,1 | 0,7 | 0,4 | 0,1 | 5,1 | 294 |
| 2013–2014 | San Antonio | NBA | 81 | 50,0 % | 42,5 % | 89,0 % | 0,4 | 1,7 | 2,1 | 1,8 | 0,8 | 0,8 | 0,1 | 10,2 | 826 |
| 2014–2015 | San Antonio | NBA | 50 | 42,9 % | 34,1 % | 82,5 % | 0,4 | 1,1 | 1,5 | 1,7 | 0,7 | 0,5 | 0,0 | 6,9 | 351 |
| 2015–2016 | San Antonio | NBA | 81 | 46,9 % | 38,4 % | 81,0 % | 0,3 | 1,6 | 2,0 | 2,8 | 0,9 | 0,7 | 0,1 | 8,5 | 690 |
| 2016–2017 | San Antonio | NBA | 80 | 47,4 % | 41,4 % | 82,5 % | 0,3 | 1,5 | 1,8 | 3,5 | 1,3 | 0,8 | 0,0 | 9,5 | 759 |
| 2017–2018 | San Antonio | NBA | 82 | 47,0 % | 37,2 % | 89,0 % | 0,3 | 1,6 | 1,9 | 2,8 | 1,3 | 0,7 | 0,1 | 10,0 | 819 |
| 2018–2019 | San Antonio | NBA | 82 | 47,5 % | 39,4 % | 85,4 % | 0,3 | 1,9 | 2,2 | 3,0 | 1,1 | 0,6 | 0,1 | 9,9 | 811 |
| 11 kautta | Yhteensä | NBA | 668 | 48,2 % | 38,9 % | 85,1 % | 0,3 | 1,3 | 1,7 | 2,3 | 1,0 | 0,7 | 0,1 | 8,7 | 5829 |
| 1 kausi | Yhteensä | NBL | 9 | 49,3 % | 34,8 % | 80,6 % | 0,3 | 2,0 | 2,3 | 5,0 | 2,4 | 0,8 | 0,1 | 18,6 | 167 |
| 1 kausi | Yhteensä | CBA | 12 | 61,8 % | 49,4 % | 73,9 % | 0,9 | 2,9 | 3,8 | 3,8 | 2,7 | 2,3 | 0,1 | 26,5 | 318 |
Tilastot > Pudotuspelit

| Kausi | Joukkue | Sarja | O | 2p % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2009–2010 | Portland | NBA | 3 | 33,3 % | 100,0 % | 100,0 % | – | – | – | 1,0 | 0,3 | – | – | 2,0 | 6 |
| 2010–2011 | Portland | NBA | 2 | 0,0 % | 0,0 % | – % | – | 0,5 | 0,5 | – | 0,5 | – | – | 0,0 | 0 |
| 2011–2012 | San Antonio | NBA | 8 | 50,0 % | 60,0 % | – % | 0,1 | 0,3 | 0,4 | 0,6 | 0,4 | 0,1 | – | 1,9 | 15 |
| 2012–2013 | San Antonio | NBA | 9 | 100,0 % | 28,7 % | – % | 0,1 | 0,2 | 0,3 | 0,2 | 0,1 | – | – | 1,3 | 12 |
| 2013–2014 | San Antonio | NBA | 23 | 50,0 % | 40,5 % | 76,9 % | 0,1 | 1,4 | 1,5 | 1,4 | 0,6 | 0,7 | 0,0 | 7,3 | 168 |
| 2014–2015 | San Antonio | NBA | 7 | 35,7 % | 57,1 % | 100,0 % | 0,6 | 2,1 | 2,7 | 1,1 | 0,7 | 0,3 | 0,0 | 10,1 | 71 |
| 2015–2016 | San Antonio | NBA | 10 | 58,8 % | 36,1 % | 63,6 % | 0,0 | 1,4 | 1,4 | 2,0 | 0,8 | 0,7 | 0,0 | 6,6 | 66 |
| 2016–2017 | San Antonio | NBA | 16 | 49,0 % | 36,0 % | 86,4 % | 0,3 | 1,8 | 2,1 | 2,7 | 1,3 | 0,8 | 0,1 | 10,3 | 165 |
| 2017–2018 | San Antonio | NBA | 5 | 54,5 % | 37,1 % | 80,0 % | 0,4 | 1,6 | 2,0 | 2,6 | 1,8 | 0,6 | 0,2 | 13,4 | 67 |
| 2018–2019 | San Antonio | NBA | 7 | 52,4 % | 13,6 % | 60,0 % | 0,1 | 2,0 | 2,1 | 3,6 | 0,4 | 1,0 | 0,1 | 5,3 | 37 |
| 10 kautta | Yhteensä | NBA | 90 | 50,5 % | 38,0 % | 80,0 % | 0,2 | 1,3 | 1,5 | 1,7 | 0,7 | 0,6 | 0,0 | 6,7 | 607 |
O = ottelut, 2P % = kahden pisteen heittojen onnistumisprosentti, 3P % = kolmen pisteen heittojen onnistumisprosentti, 1P % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = korisyötöt, M = menetykset, R = riistot, T = heitontorjunnat, PTS = pistekeskiarvo, PTS YHT = pisteet yhteensä
Aiheesta muualla

Kuvia tai muita tiedostoja aiheesta Patrick Mills Wikimedia Commonsissa
NBA:n pelaajaprofiili (englanniksi)
Basketball-Reference (englanniksi)
Patrick Mills Kansainvälinen olympiakomitea. (englanniksi)
San Antonio Spurs – NBA:n mestari 2014
2 Kawhi Leonard ·
3 Marco Belinelli ·
4 Danny Green ·
5 Cory Joseph ·
7 Damion James ·
8 Patrick Mills ·
9 Tony Parker ·
11 Jeff Ayres ·
15 Matt Bonner ·
16 Aron Baynes ·

20 Manu Ginóbili ·
21 Tim Duncan ·
22 Tiago Splitter ·
23 Austin Daye ·
33 Boris Diaw 

Päävalmentaja Gregg Popovich 

Apuvalmentajat Jim Boylen · Chip Engelland · Chad Forcier · Sean Marks · Ime Udoka
Australian joukkue – Kesäolympialaiset 2016
4 Goulding |
5 Mills |
6 Bogut |
7 Ingles |
8 Dellavedova |
9 Broekhoff |
10 Bairstow |
11 Lisch |
12 Baynes |
13 Andersen |
14 Motum |
15 Martin |
Valmentaja Lemanis
Australian joukkue – Koripallon MM-kilpailut 2019
2 Sobey ·
3 Gliddon ·
4 Goulding ·
5 Mills ·
6 Bogut ·
7 Ingles ·
8 Dellavedova ·
11 Kay ·
12 Baynes ·
20 Barlow ·
34 Landale ·
55 Creek ·
Valmentaja Lemanis
Aron Baynes ja Mills vuonna 2014 NBA-pokaalin kanssa.
Mills tekee fanien kanssa "three gogglesin".
Pedro Espinha

Pedro Manuel Espinha Ferreira (s. 25. syyskuuta 1965 Mafra, Portugali) on portugalilainen entinen jalkapallomaalivahti.
Espinha pelasi koko ammattilaisuransa ajan kotimaassaan Portugalissa. Pääsarjatasolla Primeira Ligassa hän edusti Académica de Coimbraa, CF Os Belenensesiä, SC Salgueirosia, Vitória SC:tä, FC Portoa ja Vitória FC:tä. Portossa Espinha voitti Portugalin cupin kaudella 2000–2001.
Portugalin maajoukkueessa Espinha pelasi kuusi ottelua vuosina 1998–2000. Hän oli mukana EM-kisoissa 2000. Vítor Baía oli turnauksessa Portugalin ykkösmaalivahti, mutta Espinha pääsi kentälle Portugalin lepuutettua pelaajiaan alkulohkovaiheen viimeisessä ottelussa Saksaa vastaan joukkueen jo varmistettua jatkopaikkansa. Hänet vaihdettiin vielä lopussa kolmantena maalivahtina olleeseen Quimiin Portugalin 3–0-voittoon päättyneessä ottelussa.
Pedro Fages

Pedro Fages ”El Oso” Beletan (katalaaniksi Pere Fages i Beleta, 1734–1794) oli espanjalainen tutkimusmatkailija ja sotilas. Hän toimi Alta Californian sotilaskuvernöörinä vuosina 1770–1774. Fages myös oli mukana tutkimassa muun muassa San Franciscon lahtea ja San Diegoa.
Pedro Fagesia on jälkeenpäin käytetty joissakin elokuvissa. Vuonna 1955 ilmestyneessä yhdysvaltalaiselokuvassa Miekalla ja ristillä Fagesin henkilöhahmo oli pääroolissa. Tuolloin häntä näytteli Victor Junco.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Peter Serkin

Peter Adolf Serkin (24. heinäkuuta 1947 Manhattan, New York, New York – 1. helmikuuta 2020 Red Hook, New York) oli yhdysvaltalainen pianisti.
Serkinin isä oli pianisti Rudolf Serkin. Hänen isoisänsä äidin puolelta oli kapellimestari, viulisti Adolf Busch, jonka mukaan Peter Serkin sai toisen nimensä. Serkin aloitti 11-vuotiaana opiskelun Curtis Institute of Musicissa. Hänen opettajiaan olivat hänen oman isänsä lisäksi Mieczysław Horszowski ja Lee Luvisi. Opiskelu Curtis Institute of Musicissa päättyi vuonna 1965. Hän aloitti levytysuransa 18-vuotiaana RCA-levymerkillä Johann Sebastian Bachin ja Franz Schubertin teosten levytyksillä. Vuonna 1966 Serkin sai lupaavimman uuden klassisen levyttävän taiteilijan Grammy-palkinnon, minkä lisäksi hän oli urallaan viidesti Grammy-ehdokkaana. 25-vuotiaana hän teki merkittävän levytyksen Olivier Messiaenin teoksesta Vingt Regards sur l'enfant-Jésus. Vuonna 1973 Serkin oli sellisti Fred Sherryn, viulisti Ida Kavafianin ja klarinetisti Richard Stoltzmanin kanssa mukana perustamassa Tashi-kamarikokoonpanoa. Sen tavaramerkiksi muodostui sen esittämänä Olivier Messiaenin Aikojen lopun kvartetto.
Serkin oli koko uransa ajan hyvin kiinnostunut oman aikansa musiikista. Hän tulkitsi muiden muassa Hans Werner Henzen, Luciano Berion, Peter Liebersonin, Tōru Takemitsun, Oliver Knussenin ja Bright Shengin teoksia. Hän piti kokonaisia resitaaleja, joiden ohjelmisto koostui hänen itse tilaamistaan teoksista. Serkin teki opetustyötä Juilliard Schoolissa, Mannes School of Musicissa ja Bard Collegessa. Lisäksi hän opetti monina kesinä Tanglewoodin musiikkifestivaalilla. Serkinin oppilaiden joukossa oli Simone Dinnerstein.
Serkin piti viimeisen esiintymisensä 1. maaliskuuta 2019 soittaessaan Igor Stravinskyn Konserton pianolle ja puhallinsoittimille Cincinnatin sinfoniaorkesterin solistina. Hän kuoli 72-vuotiaana haimasyöpään kotonaan Red Hookissa.
Petteri Luoto

Petteri Luoto (s. 1974 Masku) on suomalainen keittiömestari. Hän voitti suomalaisen Vuoden kokki -kilpailun vuonna 1998. Hän oli kahdesti Suomen edustaja Bocuse d’Or –kilpailussa; vuonna 2005 hänet palkittiin kilpailun parhaasta liha-annoksesta.
Luoto kertoo saaneensa kipinän keittiötaidon maailmaan työskennellessään vuonna 1992 turkulaisessa ravintola Juliassa. Hän toimi Antti Vahteran assistenttina vuoden 1995 Bocuse d’Or -kilpailussa. Vuoden-kokki kilpailun voittaessaan Luoto työskenteli ravintola Meritorpan palveluksessa yhdessä Suomen kokkimaajoukkuetta johtaneen keittiömestari Pekka Terävän kanssa.
Luoto kouluttautui kokiksi ensin Raisiossa ammattikoulun keittiölinjalla 1989–1990 ja suoritti ravintolakokin opinnot Turussa 1990–1992. Hän työskenteli kouluajan harjoittelijana ravintola Julian keittiössä, armeijan jälkeen laivakeittiössä. Hän on työskennellyt keittiömestarina ja ravintola-alan tehtävissä monissa ravintoloissa (esimerkiksi ravintola Kanavarannassa keväällä 1995, Kalatrapissa kesällä 1995, hotelli Palacessa 1996, ravintola Meritorpassa 1997 ja ravintola G. W. Sundmansilla 1998 sekä ravintola Savoyssa) ja yksityistilaisuuksissa Suomessa sekä ulkomailla. Hänen aikanaan Mecca-ravintolalle myönnettiin Bibendum-tunnustus vuonna 2007.
Hän on toiminut Makuja-televisio-ohjelman kokkina. Hän on ollut viemässä ja esittelemässä suomalaista ruokakulttuuria muun muassa Suomen Shanghain maailmannäyttelyn paviljongissa (2010) ja New Yorkin modernin taiteen museossa (MoMA, 2012).  Hän on 2010-luvulla asunut New Yorkissa (valmistaen tilauksesta ruokaa 2011–2014 kaupungin jet setille) ja toimi vuonna 2017 ravintola-alan tehtävissä yksityisellä klubilla.
Aiheesta muualla

Petteri Luoto kehitti maailmanluokan gluteenittoman leivän (9.11.2015) (iltalehti.fi)
Raija Forsström (16.5.2013) Taidetta lautaselle ja seinälle (rajoitettu lukuoikeus) (hs.fi)
Petteri Luodon Kauhamatkaaja-blogi (New York stories) (petteriluoto.com)
Per Westerberg

| Per Westerberg |
| --- | --- |
 Westerberg rasisminvastaisessa mielenosoituksessa Kärrtorpissa joulukuussa 2013
Ruotsin valtiopäivien puhemies
 2. lokakuuta 2006 – 29. syyskuuta 2014  
Monarkki:  Kaarle XVI Kustaa
Pääministeri:  Fredrik Reinfeldt
Edeltäjä:  Björn von Sydow
Seuraaja:  Urban Ahlin
Valtiopäiväedustaja
 Södermanlandin vaalipiiri 1979–2014  
Ruotsin elinkeinoministeri
 Bildtin hallitus 4. lokakuuta 1991 – 7. lokakuuta 1994  
Edeltäjä:  Rune Molin
Seuraaja:  Sten Heckscher
Henkilötiedot
Syntynyt: 2. elokuuta 1951 (ikä 73) Nyköping
Tiedot
Puolue:  Maltillinen kokoomus
Tutkinnot:  Tukholman kauppakorkeakoulu
Per Erik Gunnar Westerberg (s. 2. elokuuta 1951 Nyköping) on ruotsalainen Maltillisen kokoomuksen poliitikko, joka toimi Ruotsin valtiopäivien puhemiehenä vuosina 2006–2014. Westerberg syntyi Nyköpingissä ja valmistui Tukholman kauppakorkeakoulusta vuonna 1974.
Westerberg, joka tuli valituksi valtiopäiville ensimmäistä kertaa vuonna 1979, toimi Carl Bildtin hallituksen teollisuus- ja elinkeinoministerinä vuosina 1991–1994.
Aiheesta muualla

Per Westerberg Ruotsin valtiopäivien verkkosivuilla (ruotsiksi)
Kuvia tai muita tiedostoja aiheesta Per Westerberg Wikimedia Commonsissa